Leicester vann sinn níunda sigur í röð er liðið vann 4 : 1 - sigur á grönnum sínum í Aston Villa á útivelli í ensku úrvalsdeildinni í fótbolta í dag . Jamie Vardy og Kelechi Iheanacho komu Leicester í 2 : 0 , áður en Jack Grealish minnkaði muninn í 2 : 1 í uppbótartíma fyrri hálfleiks . Jonny Evans kom Leicester aftur tveimur mörkum yfir í upphafi seinni hálfleiks , áður en Vardy skoraði sitt annað mark og tryggði Leicester góðan sigur . Leicester er í öðru sæti deildarinnar , átta stigum á eftir Liverpool og með sex stigum meira en Manchester City . Newcastle vann sterkan 2 : 1 - sigur á Southampton á heimavelli . Danny Ings kom Southampton yfir snemma í seinni hálfleik , en Newcastle-menn gáfust ekki upp . Jonjo Shelvey jafnaði á 68. mínútu , áður en Federico Fernández skoraði sigurmarkið þremur mínútum fyrir leikslok . Þá vann Sheffield United 2 : 1 - sigur á Norwich á útivelli í nýliðaeinvígi . Alexander Tettey kom Norwich yfir í fyrri hálfleik en Enda Stevens og George Baldock svöruðu fyrir Sheffield United snemma í seinni hálfleik .